lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru oc en es lv lv lv lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
13 skolēnu komandas no Jelgavas iekļuvušas “Swedbank” biznesa plānošanas konkursa “Biznesa skices” pusfinālā – ZZ.lv
Vārda dienas svin: Modra, Francis, Dmitrijs
andra.ozola@zz.lv - 25.02.2022 - 11:30
Noskaidroti ikgadējā “Swedbank” biznesa plānošanas konkursa “Biznesa skices” 45 pusfinālisti. To piedāvājumā ir gan inovatīvi tehnoloģiski risinājumi iedzīvotāju dzīves kvalitātes uzlabošanai, gan videi draudzīgi produkti un pakalpojumi.
No 145 jauniešu komandu iesniegtajiem biznesa plāniem konkursa pusfinālā žūrija izvirzījusi 15 labākās komandas trīs vecuma grupās – pamatskolas, vidusskolas un augstskolas grupā – no visas Latvijas.
Sevi pārliecinoši pieteikuši jaunieši no Jelgavas – starp pusfinālistiem ir astoņi skolēnu mācību uzņēmumi no Jelgavas Spīdolas Valsts ģimnāzijas un pieci no Jelgavas Valsts ģimnāzijas, informē konkursa rīkotāji.
Kā informē skolas mājaslapa, no Jelgavas Valsts ģimnāzijas konkursā vidusskolas grupā piedalās uzņēmumi: “Drowsy” – Emīlija Ieviņa, Dana Ciniņa – 11.m klase; “Špora for шkoлa” – AlisijaStuglīte, Nellija Večorko, Sabīne Lisiha no 11.u un Vasilisa Živjuka no 11.m klases.
Savukārt konkursa pamatskolas grupā: “ADHelpD” – Agata Busigina, Katrīna Biedrīte – 7. IU1; “IKLG” – Paula Galniece, Jūlija Ignaškina, Kārlis Knope, Artis Lazdiņš – 8. M2 un “SPG” – Reinis Smilga 8.M1 un Nikola Zemzare 7. IU1 klase.
“Tieši jaunieši uzņēmējdarbībā ienes jaunas un radošas idejas, kas rada labas eksporta iespējas un pievienoto vērtību ekonomikai kopumā, liecina “Global Entrepreneurship Monitor” pētījums. Esmu gandarīts, ka starp šī gada konkursam iesniegtajiem biznesa plāniem mēs redzam šādas perspektīvas idejas un attīstāmus biznesa plānus,” vērtē Reinis Jansons, “Swedbank” Finanšu institūta vadītājs un konkursa “Biznesa skices” žūrijas priekšsēdētājs.
Vienlaikus viņš akcentē, ka ir novērojama pozitīva tendence jauniešiem pievērsties vides un sociālo problēmu risināšanai. Iedrošinot spert praktiskus soļus šajā virzienā, arī šajā mācību gadā jaunieši konkursā īpaši tika aicināti domāt par ilgtspējīgiem produktiem un pakalpojumiem, veicinot planētas aizsardzību.
Saturs turpināsies pēc reklāmas.
Vidusskolēni un pamatskolēni pārsteidza konkursa žūriju ar inovatīviem un videi draudzīgiem risinājumiem. Starp labākajiem 15 biznesa plāniem vidusskolas grupā ir dzeramie salmiņi no Latvijas niedrēm, sociālais uzņēmums, kas palīdz vientuļiem senioriem ikdienas darbos, galda spēle par klimatu, veselīgu dzīvesveidu un attiecībām, atkritumu konteiners ar sensoru, apģērbu līnija no otrreiz pārstrādātiem materiāliem un citas idejas.
Savukārt pamatskolēnu grupā pusfinālā žūrija izvirzījusi biznesa plānus par tehnoloģiju, kas skolās mēra un regulē skaļuma līmeni, STEM konstruktoru bērniem, āra kaķu mājām, aksesuāriem koncentrēšanās uzlabošanai un miera radīšanai cilvēkiem ar izteiktu trauksmi un depresiju, termospilvenu muskuļu sāpju mazināšanai un citas idejas.
Atkritumu izvešanas maršrutēšanas sistēma, bezceļiem domāts elektriskais kalnu vasaras dēlis, sensoru un mākslīgā intelekta darbināta intīmā rotaļlieta sievietēm, platforma vecākiem ar aktivitāšu piedāvājumu bērniem, interaktīva spēle aizraujošai vēstures un literatūras apgūšanai un zoopreces no pārstrādāta kartona – tās ir dažas no pusfinālā iekļuvušajām studentu komandu idejām. Augstskolu grupā par vietu konkursa finālā cīnīsies komandas no Alberta koledžas, Biznesa vadības koledžas, Banku augstskolas, Latvijas Mākslas akadēmijas, Latvijas Universitātes, Rīgas Ekonomikas augstskolas un Rīgas Tehniskās universitātes.
Saturs turpināsies pēc reklāmas.
Pusfinālā iekļuvušas 7.–9. klašu un 10.–12. klašu komandas – Junior Achievement Latvia skolēnu mācību uzņēmumi no Daugavpils 3. vidusskolas, Daugavpils Tehnoloģiju vidusskolas – liceja, Jelgavas Spīdolas Valsts ģimnāzijas, Jelgavas Valsts ģimnāzijas, Kuldīgas Centra vidusskolas, Limbažu vidusskolas, Lizuma vidusskolas, Madonas Valsts ģimnāzijas, Profesionālās izglītības kompetences centra „Rīgas Tehniskā koledža”, Rīgas 64. vidusskolas, Rīgas Valsts 1. ģimnāzijas, Rīgas Valsts 3. ģimnāzijas, Siguldas Valsts ģimnāzijas, Slokas pamatskolas un Valkas Jāņa Cimzes ģimnāzijas.
Pusfinālā iekļuvušās komandas veidos sava produkta vai pakalpojuma reklāmas video, vidusskolēniem un studentiem radot arī pūļa kampaņu pieteikumu projektus, ko 10 vecāko grupu komandām būs iespēja īstenot. Pērn, kad konkursā varēja piedalīties tikai vidusskolēnu komandas, finālisti kolektīvā finansējuma platformā “Projektu banka” piesaistīja gandrīz 17 000 eiro investoru finansējuma savas biznesa idejas īstenošanai.
Konkursu organizē “Swedbank” kopā ar “Junior Achievement Latvia”, “Projektu banku” un Rīgas Tehniskās universitātes Zinātnes un inovāciju centra Dizaina fabrikas nodaļu.
Saturs turpināsies pēc reklāmas.
Konkursa pirmo trīs vietu ieguvēji katrā vecuma grupā sadalīs kopējo naudas balvu fondu 13 750 eiro apmērā. Naudas balvas saņems arī pamatskolas un vidusskolas grupas uzvarētāju komandu konsultējošie skolotāji.
Vairāk par konkursu uzziniet šeit: https://konkurss.biznesaskices.lv/.
Foto: no arhīva un publicitātes
Izglītība Jelgavā Latvijas ziņas
Mirušo Covid-19 pacientu skaits Latvijā pārsniedzis 6000
Jelgavā no 1.novembra un nākamā gada 1. maija pieaugs maksa par ūdeni un kanalizāciju
Izmaksās 152 290 eiro kompensācijās par vakcinācijas pret Covid-19 komplikācijām
Jelgavas pilī trešdien notiks Donoru diena
Aicina uz konferenci “Skolotājs ir personība”
Arī otrdien Latvijā gaidāms lietus un brāzmains vējš
Lai komentētu, jums jāpiesakās sistēmā.
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.